Carl Theodor Dreyer (3 Februari 1889 - 20 Machi 1968) alikuwa mkurugenzi wa filamu kutoka Denmark. Sinema zake zinajulikana kwa wingi wake wa kihemko na mwendo wa polepole. Mada zake mara nyingi ziligusa jitihada za wanawake na wasio na hatia dhidi ya ukandamizaji na ubaguzi wa kijamii, pamoja na nguvu ya uovu katika maisha. Dreyer anatazamwa na wengi kama mmoja wa wakurugenzi wakubwa katika sinema. Filamu yake ya mwaka 1928 Jeanne d'Arcs lidelse (Mateso ya Jeanne d'Arc) inachukuliwa kuwa moja kati ya filamu muhimu zaidi katika historia. Filamu zake nyingine zinazojulikana zaidi ni pamoja na Michael (1924) Vampyr (1932), Siku ya Hasira (1943), Ordet (1955), na Gertrud (1964). Dreyer alizaliwa nje ya ndoa huko Kopenhagen, Denmark. Mama yake Josefine Bernhardine Nilsson, binti kutoka Uswidi aliyefanya kazi ya mtumishi wa nyumbani Kopenhagen, alizaliana na mwajiri wake Jens Christian Torp, aliyekuwa mkulima aliyeoa tayari. Baba aliamua kumtolea kwa kuasiliwa. Alikaa miaka miwili ya kwanza ya maisha yake katika makao ya watoto yatima hadi kupokewa na wazazi wapya Carl Theodor Dreyer, na mkewe, Inger Marie (née Olsen).